# Ressonància magnètica funcional

La ressonància magnètica funcional (fRMI) mesura la quantitat d'oxigen a la sang de zones concretes del cervell. El seu funcionament es basa en el fet que un increment de la quantitat d'oxigen en una part concreta del cervell suposa un increment de l'activitat de les neurones en aquella zona. La fRMI utilitza ones de radiofreqüència i un camp magnètic molt potent en lloc d'utilitzar raigs X per tal d'obtenir imatges molt detallades del cervell.
Es fa servir per examinar l'anatomia del cervell, determinar si alguna regió del cervell es troba en una situació crítica, i avaluar els efectes de determinades malalties cerebrals (vessament cerebral, traumatisme o malaltia degenerativa, entre d'altres). La fRMI pot detectar anomalies que no es poden trobar amb altres tècniques similars. La fRMI es considera una de les tècniques més fiables i precises d'imatge que poden aplicar-se a l'estudi del cervell.
La fRMI també és utilitzada en estudis de neurobiologia, per tal de delimitar amb precisió les àrees del cervell especialitzades en el processament de la informació, com el còrtex visual, el còrtex motor, o àrees relacionades amb el llenguatge.
La unitat de fRMI tradicional és un gran tub de forma cilíndrica envoltat per un imant circular. Els escàners d'última generació costen aproximadament 1 milió de dòlars i tenen costos operatius anuals d'entre 100.000$ i 300.000$.

## Referències

* 1 2 3 4 «fMRI – Resonancia Magnética Funcional | Neuromarca». [Consulta: 29 juny 2017].
* ↑ Roy, C.; Sherrington, C. «On the regulation of the blood supply of the brain». Journal of Physiology, 11, 1890, pàg. 85-108.
* ↑ Logothetis, N. K.; Pauls, Jon; Augath, M.; Trinath, T.; Oeltermann, A. «A neurophysiological investigation of the basis of the BOLD signal in fMRI». Nature, 412, 6843, 2001, pàg. 150–157. DOI: 10.1038/35084005. PMID: 11449264. «Our results show unequivocally that a spatially localized increase in the BOLD contrast directly and monotonically reflects an increase in neural activity.»
* ↑ SERAM, Inforadiología. «Resonancia Magnética Funcional (RM-f) - Cerebral - Inforadiología - SERAM». Arxivat de l'original el 2017-12-06. [Consulta: 29 juny 2017].
* ↑ Ogawa, S; Lee, TM; Nayak, AS; Glynn, P «Oxygenation-sensitive contrast in magnetic resonance image of rodent brain at high magnetic fields». Magn Reson Med, 14, 1, 1990, pàg. 68-78. PMID: 2161986.
* ↑ Matthews, PM; Honey, GD; Bullmore, ET «Applications of fMRI in translational medicine and clinical practice». Nat. Rev. Neurosci., 7, 9, 2006, pàg. 732-44. DOI: 10.1038/nrn1929. PMID: 16924262.
* ↑ (ACR), Radiological Society of North America (RSNA) and American College of Radiology «RMN funcional (fRMN) del cerebro» (en castellà). RSNA.
* ↑ Belliveau JW, Kennedy DN, McKinstry RC, et al «Functional mapping of the human visual cortex by magnetic resonance imaging». Science, 254, 5032, 1991, pàg. 716-9. PMID: 1948051.
* ↑ Kim SG, Ashe J, Georgopoulos AP, et al «Functional imaging of human motor cortex at high magnetic field». J. Neurophysiol., 69, 1, 1993, pàg. 297-302. PMID: 8433133.
* ↑ Binder JR, Frost JA, Hammeke TA, Cox RW, Rao SM, Prieto T «Human brain language areas identified by functional magnetic resonance imaging». J. Neurosci., 17, 1, 1997, pàg. 353-62. PMID: 8987760.